CELEX: 62011CN0259
Language: et
Date: 2011-05-26 00:00:00
Title: Kohtuasi C-259/11: Eelotsusetaotlus, mille on esitanud Hoge Raad der Nederlanden (Madalmaad) 26. mail 2011 — D. T. Z. Zadelhoff V. O. F. versus Staatssecretaris van Financiën

27.8.2011   
            
            
               ET
            
            
               Euroopa Liidu Teataja
            
            
               C 252/14
            
         Eelotsusetaotlus, mille on esitanud Hoge Raad der Nederlanden (Madalmaad) 26. mail 2011 — D. T. Z. Zadelhoff V. O. F. versus Staatssecretaris van Financiën
   (Kohtuasi C-259/11)
   2011/C 252/27
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja pooled
   
   
      Kassatsioonkaebuse esitaja: D. T. Z. Zadelhoff V. O. F.
   
      Vastustaja kassatsioonimenetluses: Staatssecretaris van Financiën
   
      Eelotsuse küsimused
   
   
               1.
            
            
               Kas kuuenda direktiivi (1) artikli 13 B osa punkti d alapunkti 5 tuleb tõlgendada nii, et ka sellised tehingud nagu need, mida maksukohustuslane on osutanud, mis peamiselt puudutavad asjaomastele äriühingutele kuuluvaid kinnisasju ja nende (kaudset) võõrandamist, jäävad ainuüksi juba seetõttu selle sätte kohaldamisalasse, kuna nende tehingute eesmärk oli äriühingu aktsiate võõrandamine ja need viisid sellise tulemuseni?
            
         
               2.
            
            
               Kas kuuenda direktiivi artikli 13 B osa punkti d alapunkti 5 teises taandes sätestatud erand maksuvabastusest kehtib ka siis, kui liikmesriik ei ole kasutanud selle direktiivi artikli 5 lõike 3 punktis c antud võimalust käsitada osi või aktsiaid, mis annavad nende omanikule kinnisasja omandi- või valdusõiguse, materiaalse varana?
            
         
               3.
            
            
               Kui vastus eelnenud küsimusele on jaatav: kas eelnimetatud osade ja aktsiate all mõistetakse ka selliste äriühingute aktsiaid, kes omavad otseselt või kaudselt (tütarettevõtjate või tütarettevõtja tütarettevõtjate kaudu) kinnisasju, sõltumata sellest, kas nad neid sellistena majandavad või kasutavad teistsuguse majandustegevuse raames?
            
         
      (1)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23).